**3. IZVJEŠTAJ O ZADUŽENJU I DANIM JAMSTVIMA PRORAČUNA**

Zaduživanje i davanje jamstava jedinica lokalne i područne (regionalne) samouprave uređuju odredbe članaka 86. do 92. u okviru razdjela VII. Zakona o proračunu („Narodne novine,“ broj 87/08, 136/12), te odredbe članka 11. Odluke o izvršavanju proračuna Općine Posedarje za 2017. godinu („Službeni glasnik Općine Posedarje “, broj 3).

U 2017. godini Općinsko vijeće nije dalo jamstvo, niti se općina zaduživala.

**4. IZVJEŠTAJ O KORIŠTENJU PRORAČUNSKE ZALIHE**

Sukladno članku 56. Stavku 2. Zakona o proračuni sredstva proračunske zalihe koriste se za nepredviđene namjene za koje u proračunu nisu osigurana sredstva, ili za namjene za koje se tijekom godine pokaže da za njih nisu osigurana dovoljna sredstva jer ih pri planiranju proračuna nije moguće predvidjeti. U izvještajnom razdoblju Općina Posedarje nije imala planiranu ni ostvarenu Proračunsku zalihu.

**5. OBRAZLOŽENJE OSTVARIVANJA PRIHODA I PRIMITAKA, RASHODA I IZDATAKA**

U Proračun Općine Posedarje uključeni su vlastiti i namjenski prihodi i primici proračunskog korisnika Dječjeg vrtića „Cvrčak Posedarje“ koji se uplaćuju na njihov poslovni žiro-račun, te rashodi i izdaci proračunskog korisnika koji se financiraju iz tih prihoda i primitaka. Sukladno Uputama Ministarstva financija za izradu Proračuna jedinica lokalne i područne (regionalne) samouprave za razdoblje od 2016. do 2018. godine obavezno se planiraju navedeni prihodi i rashodi proračunskog korisnika u proračunu Općine Posedarje., te se moraju uključiti u polugodišnje i godišnje izvršenje proračuna.

*Tablica 1. Struktura planiranih i izvršenih prihoda/primitaka Proračuna Općine Posedarje*

*za 2016. i 2017. godinu – ekonomska klasifikacija*

|  |  |  |  |  |  |  |
| --- | --- | --- | --- | --- | --- | --- |
|  | **Vrsta prihoda** | **Izvršenje 2016.** | **Plan 2017.** | **Izvršenje2017.** | **Indeks 16/15** | **Indeks ostvar.** |
| 1 | 2 | 3 | 4 | 5 | 6(5/3)\*100 | 7(5/4)\*100 |
| 61 | Prihodi od poreza | 4.595.760,58 | 4.731.650,00 | 4.123.282,89 | 89,72 | 87,14 |
| 63 | Pomoći iz inoz.i ost.subjek. | 2.817.526.00 | 3.198.250,00 | 3.545.189,21 | 125,83 | 110,85 |
| 64 | Prihodi od imovine | 299.316,22 | 366.200,00 | 255.718,68 | 85,43 | 69,83 |
| 65 | Prihodi od admin.pristojbi | 2.652.227,96 | 3.054.900,00 | 2.581.762,92 | 97,34 | 84,51 |
| 66 | Prihodi od prodaje proizvoda,robe i usluga | 0,00 | 0,00 | 8.150 | 0,00 | 0,00 |
| 68 | Ostali prihodi | 133.453,66 | 90.000,00 | 111.431,74 | 83,50 | 123,81 |
| 71 | Prihodi od prodaje neproizvedene imovine | 239.764,00 | 1.195.000,00 | 358.000 | 149,31 | 29,96 |
| 72 | Prihodi od prod. nefin.imov. | 521.354,30 | 0,00 | 0,00 | 0,00 | 0,00 |
|  | **PRIHODI I PRIMICI** | **11.259.402,72** | **12.636.000,00** | **10.983.535,44** | **97,55** | **86,92** |

**5.1. Prihodi i primici**

Ukupni prihodi i primici Proračuna općine Posedarje za razdoblje od 01.siječnja do 31.prosinca 2017.g. ostvareni su u iznosu od 10.983.535,44 kune. Prihodi poslovanja ostvareni su u iznosu od 10.625.535,44 kune a prihodi od prodaje nefinancijske imovine ostvareni su u iznosu od 358.000,00 kuna.

Potrebno je naglasiti kako zbog zakonskih promjena načina iskazivanja, odnosno **obveze uključivanja vlastitih i namjenskih prihoda** proračunskih korisnika iskazani su i prihodi i rashodi korisnika. Od ukupnih ostvarenih prihoda u iznosu od 10.983.535,44 kuna namjenski prihodi Dječjeg vrtića Cvrčak Posedarje iznose 498.151,00 kune.

**5.1.1. Prihodi poslovanja (grupa 61)**

Prihodi poslovanja ostvareni su u iznosu od 10.625.535,44 kune što je 92,87% u odnosu na planirani iznos 2017.g. od 11.441.000,00 kune. Najveći udio u prihodima poslovanja ostvaruju prihodi od poreza koji su ostvareni u iznosu od 4.123.282,89 kuna što je 87,14% u odnosu na planiranih 4.731.650,00 kuna. Prihode od poreza sačinjavaju prihodi od poreza i prireza na dohodak koji je ostvaren u iznosu od 2.893.326,00 kuna, porez na imovinu ostvaren u iznosu od 1.124.947,43 kune te porez na robe i usluge ostvaren u iznosu od 105.009,46 kune .

**Pomoći iz inozemstva i od subjekata unutar opće države (grupa 63)** ostvarene su u iznosu od 3.545.189,21 kune od planiranih 3.198.250,00 kuna što je 110,85%. Prihode od pomoći i iz proračuna ostvarene u iznosu od 3.310.163,21, pomoći proračunskim korisnicima iz proračuna koji im nije nadležan u iznosu od 148.776,00 kune te pomoći iz proračuna temeljem prijenosa EU sredstava u iznosu od 86.250,00 kuna. Tijekom 2017. godine iz državnog proračuna, a s pozicija Ministarstva financija, isplaćivale su se pomoći jedinicama lokalne i područne (regionalne) samouprave kao kompenzacijska mjera za fiskalne učinke izmjena u sustavu poreza na dohodak, i to u visini razlike između prihoda od poreza na dohodak koji su ostvarivali tijekom 2016. godine i prihoda od poreza na dohodak koji će ostvarivati tijekom 2017. godine. Te kompenzacijske mjere ostvarene su u iznosu od 670.101,16 kuna. Tekuće pomoći iz državnog proračuna ostvarene su u iznosu od 2.086.709,00 kune ,tekuća pomoć iz županijskog proračuna ostvarena je u iznosu od 70.000,00 kuna te tekuće pomoći iz državnog proračuna kao pomoć za ublažavanje posljedica od elementarne nepogode u iznosu od 46.962,00 kune. Kapitalne pomoći iz proračuna ostvarene su u iznosu od 436.391,05 kuna i to od Ministarstva regionalnog razvoja i fondova EU u iznosu od 84.391,05 kuna te od Ministarstva graditeljstva i prostornog uređenja u iznosu od 352.000,00 kune. Tekuće pomoći proračunskim korisnicima iz proračuna koji im nije nadležan odnose se na ostvarenu pomoć u iznosu od 2.640,00 kuna dobivena od Ministarstva znanosti i obrazovanja za financiranje predškolskog odgoja te pomoć proračunskom korisniku Dječjem vrtiću „Cvrčak Posedarje“ iz proračuna Općine Jasenice u iznosu od 146.136,00 kuna za djecu s područja Općine Jasenice koja pohađaju navedeni vrtić.

**Prihodi od imovine (grupa 64)** ostvareni su u iznosu od 255.718,68 kuna što je 69,83% od planiranih 366.200,00 kune. Te prihode čine prihodi od financijske imovine ostvareni u iznosu od 182,40 kuna a odnose se na prihode od depozita po viđenju te prihodi od nefinancijske imovine ostvareni u iznosu od 255.536,28 kuna što je 70,75% u odnosu na planiranih 361.200,00 kuna. Te prihode čine prihodi od naknada za koncesije ostvareni u iznosu od 1.600,00 kuna, prihodi od zakupa i iznajmljivanja imovine ostvarene u iznosu od 64.848,00 kune, naknada za korištenje nefinancijske imovine u iznosu od 53.297,04 kune te prihodi od nefinancijske imovine u iznosu od 135.791,24 kune.

**Prihodi od upravnih i administrativnih pristojbi, pristojbi po posebnim propisima i naknada** **(grupa** **65)** ostvareni su u iznosu od 2.581.762,92 kune što je 84,51% od planiranih 3.054.900,00 kuna. Navedene prihode čine upravne i administrativne pristojbe u iznosu od 75.926,40 kuna, prihodi po posebnim propisima u iznosu od 873.656,59 kuna. Te prihode čine prihodi vodnog gospodarstva (vodni doprinos) ostvaren u iznosu od 13.747,86 kune, doprinos za šume ostvaren u iznosu od 27,95 kuna te ostali nespomenuti prihodi koji su ostvareni u iznosu od 859.880,78 kuna a čine ih prihodi od sufinanciranja mještana za potrošak vode na hidrantima u mjestima koji nemaju vodovode priključke u iznosu od 400.005,57 kuna, prihodi od sufinanciranja katastarske izmjere u iznosu od 6.500,00 kuna, prihod od 6% naplaćene vode za financiranje komunalne vodovodne infrastrukture u iznosu od 94.490,31 kune , ostali prihodi za posebne namjene u iznosu od 25.310,71 kuna te sufinanciranje roditelja za boravak djece u Dječjem vrtiću „Cvrčak Posedarje“ u iznosu od 347.350,00 kuna. Komunalni doprinos i naknada ostvareni su u iznosu od 1.632.179,93 kune što je 73,43% od planiranih 2.222.800,00 kuna.

**Prihodi od prodaje proizvoda, robe i usluga, donacije (grupa 66)** ostvareni su u iznosu od 8.150,00 kuna a odnose se na 2 donacije trgovačkih društava.

**Kazne, upravne mjere i ostali prihodi (grupa 68)** ostvareni su u iznosu od 111.431,74 što je 123,81% od planiranih 90.000,00 kuna.

**Prihodi od prodaje nefinancijske imovine (grupa 71**) ostvareni su u iznosu od 358.000,00 kuna što je znatno ispod planiranih 1.195.000,00 kuna. Navedeni prihodi odnose se na potraživanje od prodaje poljoprivrednog zemljišta. Navedena potraživanja su utužena i prihod se očekuje u narednom razdoblju.

**5.2. Rashodi i izdaci**

Ukupni rashodi i izdaci u razdoblju od 01.siječnja do 31.12.2017.g. iznose 10.723.429,20 kuna i indeks izvršenja u odnosu na planirani proračun 2017. godine u iznosu od 12.133.000,00 kuna je 88,38%. Rashodi poslovanja iznose 8.887.819,51 kune re rashodi za nabavu nefinancijske imovine iznose 1.835.609,69 kuna.

*Rashodi i izdaci za 2016. i 2017. godinu – ekonomska klasifikacija*

|  |  |  |  |  |  |  |
| --- | --- | --- | --- | --- | --- | --- |
|  | **Vrsta rashoda** | **Izvršenje 2016.** | **Plan 2017.** | **Izvršenje2017.** | **Indeks 16/15** | **Indeks ostvar.** |
| 1 | 2 | 3 | 4 | 5 | 6(5/3)\*100 | 7(5/4)\*100 |
| 31 | Rashodi za zaposlene | 2.311.097,75 | 2.655.699,00 | 2.577.399 | 111,52 | 97,05 |
| 32 | Materijalni rashodi | 4.497.090,48 | 4.656.497,00 | 4.793.140 | 106,57 | 102,93 |
| 34 | Financijski rashodi | 72.129,01 | 48.300,00 | 96.677 | 134,03 | 200,16 |
| 36 | Pomoći dane u inozemstvo i unutar opće | 4.000,00 | 310.000,00 | 1.725 | 43,13 | 0,56 |
|  | države |  |  |  |  |  |
| 37 | Naknade građanima i kućanstvima | 537.766,00 | 734.254,00 | 800.735 | 148,90 | 109,05 |
| 38 | Ostali rashodi | 624.050,00 | 639.050,00 | 618.140 | 99,05 | 96,73 |
| 41 | Rashodi za nabavu neproizvedene dug.imovine | 1.382.179,39 | 826.000,00 | 649.633 | 47,00 | 78,65 |
| 42 | Rashodi za nabavu proizvedene dug.imovine | 707.812,42 | 2.263.200,00 | 1.185.975 | 167,56 | 52,40 |
|  | **RASHODI I IZDACI** | **10.136.125,05** | **12.133.000,00** | **10.723.424** | **109,06** | **88,38** |
|  |  |  |  |  |  |  |

Rashodi i izdaci proračunskog korisnika DV Cvrčak Posedarje ostvareni su u iznosu od 1.232.226,00kuna i to izdaci koji se financiraju iz proračuna Općine Posedarje u iznosu od 734.343,00 kune te rashodi financirani vlastitim sredstvima iz proračuna DV u iznosu od 497.883,00 kune.

**5.2.1. Rashodi poslovanja**

Rashodi poslovanja ostvareni su u iznosu od 8.887.814,21 kunu ili 98,28% od planiranih 9.043.800,00 kuna.

**Rashodi za zaposlene (grupa 31)** ostvareni su u iznosu od 2.577.399,65 kune što je 97,05 od plana. U te rashode uključene su bruto plaće zaposlenih djelatnika u JUO-u i djelatnika zaposlenih u DV Cvrčak Posedarje, ostali rashodi za zaposlene i doprinosi na plaće.

**Materijalni rashodi (grupa 32)** iznose 4.793.135,43 kune a planirani su u iznosu od 4.656.497,00 kuna i čine najznačajniju stavku među rashodima proračuna. Ovi rashodi obuhvaćaju naknade troškova zaposlenima u iznosu od 108.008,95, rashodi za materijal i energiju u iznosu od 1.385.888,611 kunu a odnose se na rashode za uredski materijal, materijal i sirovine, energiju,materijal i dijelovi za tekuće i investicijsko održavanje te sitni inventar i zaštitna radna odjeća.

Rashodi za usluge iznose 2.718.295,81 kune. Navedene rashode čine rashodi za usluge pošte i telefona, usluge tekućeg i investicijskog održavanja, usluge promidžbe i informiranja,komunalne usluge, zakupnina i najamnina,zdravstvene i veterinarske usluge,intelektualne i osobne usluge, računalne usluge i ostale usluge.

Ostali nespomenuti rashodi poslovanja iznose 580.942,06 kuna a odnose se na naknade članovima predstavničkih tijela, naknade za rad povjerenstva na lokalnim izborima, premije osiguranja, reprezentacija, troškovi članarina, pristojbe i naknade i ostali nespomenuti rashodi poslovanja.

**Financijski rashodi (grupa 34)** ostvareni su u iznosu od 96.677,25 kuna a čine ih rashodi za bankarske usluge i usluge platnog prometa, zatezne kamate i ostali nespomenuti financijski rashodi.

**Pomoći dane u inozemstvo i unutar općeg proračuna (grupa 36**) iznose 1.725,28 kuna a odnose se na pomoć Centru za gospodarenje otpadom Biljane Donje.

**Naknade građanima i kućanstvima (grupa 37)** ostvareni su u iznosu od 800.735,25 kuna što je 109,05% u odnosu na planiranih 734.254,00 kuna.

Naknade se odnose na naknade građanima i kućanstvima iz proračuna u novcu i naknade građanima i kućanstvima u naravi.

**Ostali rashodi (grupa 38)** u 2017.g. iznose 618.141,35 kuna i indeks ostvarenja u odnosu na planirani iznos 2017.g. je 96,73%.. Ostali rashodi odnose se na pomoći i donacije dane na temelju programa javnih potreba u kulturi, sportu, predškolskom odgoju i školstvu i i socijalnoj skrbi.

**5.2.2. Rashodi za nabavu nefinancijske imovine**

Rashodi za nabavu nefinancijske imovine ostvareni su u iznosu od 1.835.609,69 kuna ili 96,73% od planiranih 3.089.200,00 kuna.

Rashode za nabavu nefinancijske imovine čine rashodi za nabavu nematerijalne imovine u iznosu od 649.633,41 kune. Rashode za nabavu proizvedene dugotrajne imovine u iznosu od 1.185.976,28 kuna čine rashodi za građevinske objekte u iznosu od 918.805,48 kuna, rashodi za postrojenja i opremu u iznosu od 112.553,20 kuna te rashodi za prijevozna sredstva u iznosu od 27.000,00 kuna.

**5.3. Rezultat poslovanja**

|  |  |  |  |  |  |
| --- | --- | --- | --- | --- | --- |
| **NAZIV** | **UKUPNI PRIHODI I PRIMICI** | **UKUPNI RASHODI I IZDACI** | **VIŠAK/MANJAK**  **PRIHODA I PRIMITAKA** | **VIŠAK/MANJAK PRIHODA/PRENESENI** | **VIŠAK/MANJAK**  **PRIHODA RASPOLOŽIVIH /ZA POKRIĆE** |
| **OPĆINA POSEDARJE** | **10.485.383** | **10.225.541** | **259.842** | **-2.370.415** | **-2.110.573** |
| **CVRČAK POSEDARJE** | **498.151** | **497.883** | **268** | **9.420** | **9.688** |
| **UKUPNO:** | **10.983.534** | **10.723.424** | **260.110** | **-2.360.995** | **-2.100.885** |

Općina Posedarje je u 2017. godini ostvarila ukupne prihode u iznosu od 10.485.383. kuna, ukupni rashodi za 2017.godinu iznosili su 10.225.541. kuna . Rezultat poslovanja 2017 godine je ostvareni višak prihoda poslovanja u iznosu od 259.842 kune. Međutim, s obzirom na preneseni manjak iz prethodnih godina koji iznosi 2.370.415 kuna u slijedeće razdoblje prenosi se proračunski manjak u iznosu od 2.110.573 kune.

Proračunski korisnik Dječji vrtić Cvrčak Posedarje u 2017. godini ostvario je 498.151 kuna namjenskih prihoda i primitaka, te 497.883 kune rashoda i izdataka financiranih tim istim prihodima. Financijski rezultat Dv Cvrčak Posedarje je ostvareni višak prihoda poslovanja u iznosu od 268 kuna.

**5.4. Potraživanja i obveze**

Sukladno Pravilniku o izmjenama i dopunama Pravilnika o polugodišnjem i godišnjem izvršenju proračuna Obrazloženje ostvarivanja prihoda i primitaka, rashoda i izdataka sadrži i :

-stanje nenaplaćenih potraživanja za prihode jedinica lokalne i područne (regionalne) samouprave i njihovih proračunskih korisnika,

-stanje nepodmirenih dospjelih obveza jedinica lokalne i područne (regionalne) samouprave i njihovih proračunskih korisnika

- stanje potencijalnih obveza po osnovi sudskih sporova jedinica lokalne i područne (regionalne) samouprave i njihovih proračunskih korisnika.

**5.4.1. Stanje nenaplaćenih potraživanja**

Ukupna potraživanja Općine Posedarje na dan 31.12.2017. godine iznose 9.735.925 kuna. Stanje nenaplaćenih potraživanja proračunskog korisnika DV Cvrčak Posedarje iznose 50.370 kuna.

|  |  |
| --- | --- |
| Potraživanja za porez na kuće za odmor | 88.005,64 |
| Potraživanja za porez na tvrtku | 478.494,31 |
| Potraživanja za porez na potrošnju | -123.435,78 |
| Potraživanja za dane koncesije | 145.250,00 |
| Potraživanja od zakupa prostora | 101.993,17 |
| Potraživanja za naknade za korištenje nefinancijske imovine | 230,86 |
| Potraživanja za naknadu za legalizaciju objekata | 278.486,99 |
| Potraživanja za slivnu vodnu naknadu | 630.278,58 |
| Potraživanja za usluge odvoza smeća | 859.952,90 |
| Potraživanja za deratizaciju | 30.115,03 |
| Potraživanja za sufinanciranje dječjeg vrtića | 20.155,77 |
| Potraživanje za najam hidranata | 20.053,30 |
| Potraživanja za katastarsku izmjeru | 1.330.850,00 |
| Potraživanja za komunalni doprinos | 694.327,91 |
| Potraživanja za komunalnu naknadu | 2.199.132,40 |
| Potraživanja za prodaju građevinskog zemljišta | 135.559,01 |
| Potraživanja za prodaju poljoprivrednog zemljišta | 2.054.475,20 |

|  |  |
| --- | --- |
| Potraživanja za Dv Cvrčak Posedarje | 52.370 |

**5.4.2.Stanje obveza**

Stanje obveza Općine Posedarje na dan 31.prosinca 2017. godine iznose 2.979.374,50 kuna od

čega nedospjele obveze iznose 412.086 kuna. Stanje obveza DV Cvrčak Posedarje iznose

85.408 kuna.

|  |  |
| --- | --- |
| Obveze za zaposlene | 143.654,56 |
| Obveze za materijalne rashode | 1.167.773,84 |
| Obveze za financijske rashode | 7.914,54 |
| Obveze za naknade građanima | 27.394,00 |
| Ostale tekuće obveze | 851.522,18 |
| Obveze za nabavku neproizvedene dugotrajne imovine | 610.172,26 |
| Obveze za nabavu proizvedene dugotrajne imovine | 170.943,12 |

|  |  |
| --- | --- |
| Obveze DV Cvrčak Posedarje | 85.408 |

**5.4.3 Stanje potencijalnih obveza po osnovi sudskih sporova**

Ukupna vrijednost sudskih sporova koji predstavljaju potencijalne obveze za Općinu Posedarje iznose 1.524.721,93 kune i za njih je uspostavljena izvanbilančna evidencija.

|  |  |  |
| --- | --- | --- |
| **TUŽITELJ** | **PREDMET** | **VRIJEDNOST** |
| Telekom izdavaštvo Zagreb | P-121/2015-5 | 9.900,00 |
| Hrvatske autoceste Zagreb | P-1732/2017 | 214.425,00 |
| Mladen Brala Posedarje | P-2400/2016 | 148.470,00 |
| Aldo Jurčević Zadar | P-276/2015 | 637.351,93 |
| Državni proračun RH | P-DO-255/2017 | 514.575,00 |

Proračunski korisnik DV Cvrčak Posedarje nema potencijalnih obveza po osnovi sudskih sporova.

**5.4.4. Izvršenje po programima iz Posebnog dijela proračuna**

Izvršenje po programima prikazano je u Posebnom dijelu proračuna po programskoj klasifikaciji.

**Program 1001 Rad općinskog vijeće**  izvršen je u iznosu od 333.617,11 kuna i odnose se na naknade članovima predstavničkog tijela u iznosu od 151.035,71 kunu, redovite godišnje financiranje političkih stranaka u iznosu od 12.150,00 kuna, obilježavanje proslave Dana općine Posedarje u iznosu od 866,36 kuna te troškovi lokalnih izbora u iznosu od 169.565,04 kune.

**Program 1002 Redovita djelatnost uprave** izvršen je u iznosu od 3.234.009,82 kune. Navedeni program obuhvaća slijedeće aktivnosti i projekte:

Izvršna uprava i administracija u iznosu od 2.772.085,43 kune a obuhvaća rashode za materijal i energiju, rashode za usluge (poštarina, telefon, promidžba i informiranje, komunalne usluge, intelektualne i osobne usluge, računalne usluge, premije osiguranja, reprezentacija i ostale usluge) , financijske rashode (bankarske usluge i usluge platnog prometa, zatezne kamate i ostale financijske rashode), tekuće pomoći udrugama proizašlima iz Domovinskog rata u iznosu od 4.500,00 kuna, nabava opreme (računalna oprema i uredska oprema) u iznosu od 19.84,00 kune, nabava opreme za komunalnu infrastrukturu u iznosu od 84.078,05 kune, naknada za rad načelnika/volonter u iznosu od 11.885,96 kune, troškovi djelatnika za održavanje javnih površina u iznosu od 51.230,05 kune te najam vozila za vlastiti komunalni pogon u iznosu od 30.561,30 kuna.

**Program 1003 Zaštita od požara i civilna zaštita** izvršen je u iznosu od 115.492,50 kuna a čine ga rashodi za financiranje Dobrovoljnog vatrogasnog društva Posedarje u iznosu od 105.625,00 kuna te troškovi za funkcioniranje Civilne zaštite u iznosu od 9.867,50 kuna.

**Program 1005 Promicanje turizma** obuhvaća troškove oko organiziranja ljetnih događanja koji su iznosili 256.247,32 kune te troškovi za nabavku opreme u iznosu od 18.166,25 kuna.

**Program 1006 zaštita okoliša** obuhvaća troškove odvoza komunalnog otpada i troškove usluga deratizacije i dezinsekcije u iznosu od 255.903,42 kune i sufinanciranje CGO Biljane Donje u iznosu od 1.725,28 kuna.

**Program 1007 Održavanje komunalne infrastrukture** ostvaren je u iznosu od 2.313.005,23 kune i obuhvaća održavanje javnih površina u iznosu od 324.766,36 kune, održavanje nerazvrstanih cesta (lokalnih putova ) u iznosu od 589.264,46 kune, održavanje javne rasvjete u iznosu od 830.139,30 kuna, opskrba mještana vodom s hidranata u iznosu od 516.364,55 kuna, održavanje plaža u iznosu od 51.570,56 kuna te održavanje groblja u iznosu od 900,00 kuna.

**Program 1008 Izgradnja komunalne infrastrukture** ostvaren je u iznosu od 1.700.491,07 kuna a obuhvaća troškove oko izgradnje istočnog ulaza u Posedarje u iznosu od 292.867,50 kuna, izgradnja vodovoda u iznosu od 653.584,66 kuna, izgradnja kanalizacijskog sustava u iznosu od 11.380,73 kune, izgradnja dječjih igrališta u iznosu od 17.325,00 kune, rekonstrukcija groblja u iznosu od 6.000,00 kune, izrada urbanističkih planova i projektne dokumentacije u iznosu od 106.250,00 kuna, izgradnja prometnica u iznosu od 591.715,68 kuna te troškovi katastarske izmjere u iznosu od 21.367,50 kune.

**Program 1009 Javne potrebe u kulturi** ostvaren je u iznosu od 139.472,30 kuna a obuhvaća pomoći udrugama i to KUD Sokolovi iz Slivnice u iznosu od 5.000,00 kuna, Udruga Čelinka iz Posedarja u iznosu od 20.000,00 kuna te Udruga Posedarje moje u iznosu od 10.000,00 kuna. Iznos od 14.000,00 kuna dodijeljen je Župnom uredu Islam Latinski te troškovi obnove crkve Svete Marije u Posedarju u iznosu od 85.472,30 kuna.

**Program 1010 javne potrebe u sportu** izvršen je u iznosu od 338.000,00 kune a sredstva su dodijeljena sportski udrugama i to: Nogometni klub Hrvatski vitez iz Posedarje u iznosu od 130.000,00 kuna, Nogometni klub Podgradina iz Podgradine u iznosu od 100.000,00 kuna , Odbojkaški klub Posedarje 10.000,00 kuna, Boćarski klub Podgradina iz Podgradine 20.000,00 kuna, Boćarski klub Slivnica iz Slivnice 20.000,00 kuna, Boćarski klub Sveti Nikola iz Islama Latinskog u iznosu od 20.000,00 kuna, Malonogometni klub Grgurice iz Grgurica 10.000,00 kuna, Hrvatski atletski klub Sveti Ante iz Poličnika 3.000,00 kuna, Malonogometni klub Slivnica iz Slivnice 10.000,00 kuna, Košarkaški savez zadarske županije 5.000,00 kuna, Pikado klub Islam latinski 5.000,00 kuna.

**Program 1011 javne potrebe u školstvu** ostvaren je u iznosu od 1.746.241,25 kune a obuhvaća aktivnost osnovno, srednjoškolsko i visoko obrazovanje u iznosu od 514.011,25 kuna (stipendije, naknade za subvencioniranje kupnje udžbenika, sufinanciranje cijene prijevoza, kupnja likovnih kutija za učenike osnovne škole), financiranje DV Cvrčak Posedarje iz proračuna Općine Posedarje u iznosu od 734.347,00 kune te vlastita sredstva DV Cvrčak Posedarje u iznosu od 497.883,00 kune.

**Program 1012 općinski program socijalne skrbi** ostvaren je u iznosu od 270.509,35 kuna a odnosi se na naknade za novorođenu djecu u iznosu od 135.000,00 kuna sufinanciranje cijene prijevoza djece s posebnim potrebama u DV Latica u iznosu od 47.174,50 kuna, ostale naknade iz proračuna u naravi u iznosu od 28.093,50 kuna, tekuće pomoći građanima i kućanstvima u iznosu od 58.741,35, tekuća pomoć Savezu slijepi Zadar u iznosu od 1.500,00 kuna